
Tunnitasu tariifide kooskõlastamine

Narva Pähklimäe Gümnaasiumi ruumide kasutusse andmisel

1. Asjaolud ja menetluse käik

Narva Pähklimäe Gümnaasium esitas 18.01.2022. a taotluse, millega palub kooskõlastada tunnitasu uued tariifid kooli ruumide kasutusse andmisel. Tunnitasu alusel antakse kasutusse kooli võimlat, aulat ja klassiruumid. Praegu kehtivad tunnitasu tariifid on kooskõlastatud Narva Linnavalitsuse 07.09.2016. a korraldusega nr 940-k.
2. Õiguslikud alused
2.1 Vastavalt kohaliku omavalitsuse korralduse seaduse § 30 lõike 1 punkti 2 alusel lahendab ja korraldab linnavalitsus kohaliku elu küsimusi, mis volikogu määrustega on pandud täitmiseks valitsusele.

2.2 Narva Linnavolikogu 17.03.2005. a määruse nr 14 ”Linnavara kasutusse andmise kord” § 2 lõike 2 kohaselt kooskõlastab linnavara kasutusse andja tunnitasu tariifid linnavalitsusega juhul, kui vara antakse kasutusse ühekordseteks üritusteks või tunnitasu alusel.
3. Otsus

Kooskõlastada Narva Pähklimäe Gümnaasiumi ruumide kasutusse andmisel tunnitasu tariifid järgmiselt:

3.1 võimla – 22,00 eurot;

3.2 aula – 32,00 eurot;

3.3 klassiruum (37 m²) – 12,00 eurot;

3.4 klassiruum (55 m²) – 14,00 eurot;

3.5 klassiruum (73 m²) – 17,00 eurot.

4. Rakendussätted 

4.1 Korraldus jõustub seadusega sätestatud korras.

4.2 Tunnistatakse kehtetuks Narva Linnavalitsuse 07.09.2016. a korraldus nr 940-k „Tunnitasu tariifide kooskõlastamine Narva Pähklimäe Gümnaasiumi ruumide kasutusse andmisel“.

4.3 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

